Na temelju članka 9. stavka 2., članka 14. stavka 1. i članka 41. stavka l. Zakona o ugostiteljskoj djelatnosti („Narodne novine“ broj 85/15. i 121/16) i članka 32. Statuta Općine Kalnik („Službeni glasnik Koprivničko-križevačke županije“ broj 5/13), Općinsko vijeće Općine Kalnik na 2. sjednici održanoj 24. lipnja 2017. donijelo je

**ODLUKU**

**o ugostiteljskoj djelatnosti na području Općine Kalnik**

1. **OPĆE ODREDBE**

**Članak 1.**

Odlukom o ugostiteljskoj djelatnosti na području Općine Kalnik (u daljnjem tekstu: Odluka) određuje se radno vrijeme ugostiteljskih objekata i prostori na kojima mogu biti ugostiteljski objekti iz skupine „Objekti jednostavnih usluga“.

**Članak 2.**

Dnevni raspored, početak i završetak radnog vremena, u okviru radnog vremena određenog ovom Odlukom, utvrđuje poslovno tijelo pravne osobe, odnosno vlasnik ugostiteljskog objekta.

1. **RADNO VRIJEME**

**Članak 3.**

Objekti u kojima se obavlja ugostiteljska djelatnost posluju u radnom vremenu kako slijedi:

UGOSTITELJSKI OBJEKTI Radno vrijeme

1. Smještajni objekti iz skupine „Hoteli“

obavezno rade svaki dan od 0.00 do 24.00 sata,

1. „Kampovi“ i „Druge vrste ugostiteljskih objekata za smještaj“

obavezno rade svaki dan od 0.00 do 24.00 sata,

1. Ugostiteljski objekti iz skupine „Restorani“ vrste:
2. Restorani, gostionice, bistroi:

* radnim danom, nedjeljom i na drugi dan blagdana od 6.00 do 24.00 sata,
* petkom, subotom i na radne dane uoči blagdana i na

prvi dan blagdana od 6.00 do 2.00 sata,

1. Objekti brze prehrane:

* radnim danom, nedjeljom i na drugi dan blagdana od 6.00 do 24.00 sata,
* petkom, subotom i na radne dane uoči blagdana i na

prvi dan blagdana, samo uz prethodno mišljenje

Turističkog vijeća Turističke zajednice

Općine Kalnik od 6.00 do 2.00 sata,

1. Zdravljaci, slastičarnice, pečenjarnice, pizzerije, zalogajnice:

* radnim danom, nedjeljom i na drugi dan blagdana od 6.00 do 24.00 sata,
* petkom, subotom i na radne dane uoči blagdana i

na prvi dan blagdana od 6.00 do 2.00 sata,

1. Ugostiteljski objekti iz skupine „Barovi“ vrste:
2. kavane, caffe-barovi, buffeti, krčme:

* svakim radnim danom, nedjeljom i na dane blagdana od 6.00 do 24.00 sata,
* petkom, subotom i na radne dane uoči blagdana i na

prvi dan blagdana, samo uz prethodno mišljenje

Turističkog vijeća Turističke zajednice

Općine Kalnik od 6.00 do 2.00 sata,

1. pivnice, konobe, kleti:

* svakim radnim danom, nedjeljom i na dane blagdana od 6.00 do 24.00 sata,
* petkom, subotom i na radne dane uoči blagdana

i na prvi dan blagdana od 6.00 do 2.00 sata,

1. disco klubovi, noćni barovi i noćni klubovi ukoliko

ispunjavaju uvjete za rad noću sukladno posebnim

propisima, samo u zatvorenim prostorima svaki dan od 21.00 do 6.00 sati.

1. Ugostiteljski objekti iz skupine „Restorani“ i „Barovi“

koji se nalaze izvan naseljenih područja naselja svaki dan od 0.00 do 24.00 sata.

Ugostiteljskim objektom izvan naseljenih područja naselja, smatrat će se objekt udaljenosti najmanje 100 m od najbliže stambene kuće.

1. „Catering objekti“:

* pripremnice obroka (catering)
* svakim radnim danom, nedjeljom i na dane blagdana od 0.00 do 24.00 sata,

1. Objekti na obiteljskom poljoprivrednom gospodarstvu:

* svakim radnim danom, nedjeljom i na dane blagdana od 0.00 do 24.00 sata,

1. Ugostiteljski objekti iz skupine „Objekti jednostavnih usluga“:

* objekti jednostavnih usluga u kiosku, objekti

jednostavnih brzih usluga, objekti jednostavnih usluga

u nepokretnom vozilu (ili priključnom) vozilu, objekti

jednostavnih usluga u šatoru, objekti jednostavnih

usluga na klupi i objekti jednostavnih usluga na

kolicima (ili sličnim napravama) od 6.00 do 24,00 sata.

Radno vrijeme ugostiteljstva u pokretnom objektu, pod šatorom, na klupi, kolicima i sličnim napravama, za vrijeme trajanja kulturnih, sportskih i drugih događanja i manifestacija jednako je vremenu trajanja manifestacije.

**Članak 4.**

Radno vrijeme na otvorenom prostoru uz ugostiteljske i smještajne objekte (u daljnjem tekstu: terasa) jednako je radnom vremenu ugostiteljskih objekata u čijem se sklopu terasa nalazi.

Ugostiteljski objekti iz skupine „Barovi“ (disco klub, noćni bar i noćni klub) ne mogu poslovati na otvorenom prostoru.

**Članak 5.**

Obavijest o radnom vremenu mora biti vidno istaknuta na ulazu u ugostiteljski objekt. Ako objekt iz opravdanih razloga ne radi u vrijeme radnog vremena propisanog ovom Odlukom, ugostitelj će o tome obavijestiti nadležnu Turističku inspekciju, a obavijest istaknuti na ulazu u ugostiteljski objekt.

**Članak 6.**

Zabranjuje se svako korištenje tehničkih uređaja za ozvučenje i izvođenje žive glazbe na otvorenom prostoru uz ugostiteljske objekte u vremenu od 24.00 do 7.00 sati narednog dana.

Od zabrane iz stavka 1. ovoga članka izuzimaju se objekti koji su smješteni na lokacijama udaljenim više od 300 metara od najbliže građevine stambene namjene.

Općinski načelnik Općine Kalnik (u daljnjem tekstu: općinski načelnik) može odobriti korištenje tehničkih uređaja za ozvučenje i izvođenje žive glazbe izvan vremena određenog stavkom 1. ovog članka, za vrijeme održavanja turističkih manifestacija, kulturnih, sportskih, vjerskih, zabavnih i sličnih programa, kao i za razdoblje od 15. prosinca do 2. siječnja, na mjestu gdje se iste održavaju.

**Kriteriji za raniji završetak propisanog radnog vremena**

**Članak 7.**

Općinski načelnik može po službenoj dužnosti za pojedine ugostiteljske objekte iz članka 3. točke 3., 4. i 5. ove Odluke, najduže za dva sata rješenjem odrediti raniji završetak radnog vremena od radnog vremena propisanog člankom 3. ove Odluke, ako se utvrdi da je ispunjen jedan od slijedećih uvjeta:

- nepridržavanje radnog vremena propisanog ovom Odlukom,

- učestalo narušavanje javnog reda i mira unutar i oko objekta,

- učestale pritužbe građana glede buke (buka iz objekta, buka pri dolasku i odlasku gostiju),

- zaštita od štetnog utjecaja na okoliš,

- nepridržavanje ostalih odredbi ove Odluke.

Općinski načelnik svoje rješenje odmah dostavlja vlasniku ugostiteljskog objekta, Policijskoj upravi Koprivničko-križevačke županije i nadležnoj Turističkoj inspekciji.

**Određivanje drugačijeg radnog vremena**

**Članak 8.**

Općinski načelnik može na zahtjev ugostitelja za pojedine ugostiteljske objekte iz skupine „Restorani“ i „Barovi“ odrediti i drugačije radno vrijeme od vremena utvrđenog člankom 3. točke 3. i 4. ove Odluke za pojedine dane i to do 6.00 sati, u slučaju organiziranja prigodnih proslava (svadba, maturalna večer, proslava Dana Općine i slično) za određeni broj gostiju, ako su kumulativno ispunjeni slijedeći uvjeti:

- da svojim radom ne narušava javni red i mir,

- da se pridržava propisanog radnog vremena,

- da ispunjava uvjete za zaštitu od buke,

- da je ugostitelj podmirio sve dospjele financijske obaveze prema Općini Kalnik

(u daljnjem tekstu: Općina).

Zahtjev za drugačije radno vrijeme iz stavka 1. ovog članka, ugostitelj podnosi Jedinstvenom upravnom odjelu Općine Kalnik (u daljnjem tekstu: Jedinstveni upravni odjel), najkasnije 5 dana prije dana za kada se traži drugačije radno vrijeme od vremena utvrđenog člankom 3. ove Odluke.

Za vrijeme održavanja turističkih manifestacija, kulturnih, sportskih, vjerskih, zabavnih i sličnih programa, proslava povodom božićnih i novogodišnjih blagdana u razdoblju od 15. prosinca do 2. siječnja, općinski načelnik može svojom odlukom propisati drugačije radno vrijeme za ugostiteljske objekte prema stavku 1. ovog članka od radnog vremena propisanog člankom 3. ove Odluke, uz uvjet da se ne narušava javni red i mir.

1. **PROSTORI NA KOJIMA MOGU BITI UGOSTITELJSKI OBJEKTI IZ SKUPINE „OBJEKTI JEDNOSTAVNIH USLUGA“**

**Članak 9.**

Objekti jednostavnih usluga u kiosku, objekti jednostavnih brzih usluga, objekti jednostavnih usluga u nepokretnom vozilu (ili priključnom) vozilu, objekti jednostavnih usluga u šatoru, objekti jednostavnih usluga na klupi i objekti jednostavnih usluga na kolicima (ili sličnim napravama), mogu biti smješteni:

* na javno – prometnim površinama uz javne objekte na području Općine (društvene, sportske, vjerske i dr. objekte),
* na izletištima i turističko-rekreacijskim područjima,
* uz društvene i vatrogasne domove na području Općine (u vrijeme održavanja vatrogasnih takmičenja i ostalih svečanosti),
* na prostorima na kojima se održavaju sajmovi, skupovi, svečanosti, izložbe, priredbe, športske i druge manifestacije i slično i to za vrijeme njihova trajanja,
* na drugim površinama (površine u privatnom vlasništvu) ovisno o prostornim mogućnostima.

Jedinstveni upravni odjel, na zahtjev stranke, rješenjem će odrediti točnu lokaciju prostora iz stavka 1. ovog članka na kojoj mogu biti navedeni ugostiteljski objekti.

Prostori na kojima mogu biti smješteni ugostiteljski objekti iz stavka 1. ovog članka ne mogu biti na udaljenosti manjoj od 100 m od postojećeg ugostiteljskog objekta u građevini, zasebnom dijelu građevine ili poslovnom prostoru u kojem se obavlja druga djelatnost, osim ukoliko se održavaju javni skupovi, svečanosti, izložbe, priredbe, proslava Dana Općine, sportske i druge manifestacije i slično, samo za vrijeme njihova trajanja.

1. **NADZOR**

**Članak 10.**

Nadzor nad provođenjem ove Odluke provode nadležni turistički inspektori i komunalni redar Općine u okviru svoje nadležnosti, sukladno posebnim propisima.

1. **PRIJELAZNA I ZAVRŠNA ODREDBA**

**Članak 11.**

Danom stupanja na snagu ove Odluke prestaje važiti Odluka o ugostiteljskoj djelatnosti na području Općine Kalnik („Službeni glasnik Koprivničko-križevačke županije“ broj 5/07 i 5/11).

**Članak 12.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 335-01/17-01/01

URBROJ:2137/23-17-1

Kalnik, 24. lipnja 2017.  **PREDSJEDNIK:**

**Igor Tomić, univ.bacc.ing.mech.**